1. **Folasaga (Iosua 1:1-3):**
	* **Mose ma Iosua**
		+ I le mataupu muamua o le tusi o Iosua, e faa-sefulu ma le tasi taimi ona ta’ua ai Mose, ma o loo faapea ona ta’ua pea lava pea lona igoa i le tusi atoa
		+ E tele lava ni mea e tutusa ai nei ta’ita’i e toalua:
			1. Na faaali le Atua i a’i la’ua (Esoto 3:2-4; Iosua 5:13-14)
			2. Sa talosagaina ia aveesea o la seevae (Esoto 3:5 ; Iosua 5:15)
			3. Na folafola atu e le Atua o le a faatasi o Ia ma i la’ua (Esoto 3:12; Iosua 1:5)
			4. Sa la’ua faamanatuina le Paseka (Esoto 12:21-23; Iosua 5:10)
			5. Sa la uia le vai i luga o le eleele matutu (Esoto 14:21-22; Iosua 3:14-17)
			6. Na i ai le manai i le isi, a’o le isi sa leai (Esoto 16:4-5, 31; Iosua 5:11-12)
			7. Na la aauina atu nisi e asiasi i le nuu (Numera 13:1-3; Iosua 2:1)
		+ E ui lava ina faamauina i le mataupu muamua o Iosua se suiga i le va o ia taitai sili e toalua o Isaraelu, peitai e le o se tasi oi la’ua le autu moni o le tusi. O le tagata sili atu ona taua o le Atua lava ia, o Ana upu o loo tatalaina ai le tusi, ma o Lana taitaiiga o le autu sili lea. E leai ma se masalosalo e fesiligia ai poo ai le taitai moni o Isaraelu.
	* **Auivi o le tusi:**
		+ O le Tusi o Iosua o loo faailoa mai ai le faataunuuina o folafolaga na faia e le Atua ia Isaraelu ina ua Ia aveeseina mai i latou nai Aikupito, ina ia, tuuina atu i a’i latou Kanana. O folasaga uma i le (mataupu 1) ma le tusi lava ia o loo vaevaeina ai i ni vaega tetele se fa:
			1. SOPO’IA atu Kanana 🡪Iosua 1:1-9 🡪Iosua 1:1-5:12
			2. UMIA o Kanana 🡪Iosua 1:10-11 🡪Iosua 5:13-12:24
			3. VAEVAEINA o le laueleele 🡪Iosua 1:12-15 🡪Iosua 13:1-21:45
			4. AUAUNAGA e ala i le usiusitai i le Tulafono 🡪Iosua 1:16-18 🡪Iosua 22:1-24:33
2. **O le Misiona a Iosua (Iosua 1:4-9):**
	* **Tofi ua folafolaina**
		+ I le Iosua 1:3, o loo fetalai mai ai le Atua faavaloaga i le taimi nei. O loo fetalai e uiga ia Kanana e faapei ua uma ona tuuina atu ia Isaraelu. O lona uiga ua tuuina atu e le Atua i a’i latou se mautinoaga atoatoa o le faamanuiaina ma le pulea o lea nofoaga.
		+ Na Ia faamanatu atu foi i a’i latou le mea o le a faatuāoi mai ai le mea o le a oo atu i ai la latou pule (Iosua 1:4): o le va o le Vaitafe o Ioritana (Sasa’e) ma le Sami Metitirani (sisifo), mai le toafa i (saute) e oo atu i le Vaitafe o Eufirate i (matū).
		+ Ona Ia liliu atu lea ia Iosua ma avatu ia te ia se mautinoaga e faapea: Afai e te faamalosi ma lototele, o le a leai se tasi e mafai ona tetee atu ia te oe (Iosua 1:5-6).
		+ Ae o le manumalo e le ona o ni taumafaiga a Iosua lava ia, ae o le afio ai o le Atua. Ua Ia avatu ia te ia le mautinoaga, o se mautinoaga foi lava lea o loo Ia aumaia mo i tatou: “Ou te i ai faatasi lava ma oe" (Iosua 1:5; Mataio 28:20). Ou te le tuulafoaiina oe; Ou te ia te outou i aso uma lava, e oo lava i le gataaga o le lalolagi
	* **Ia faamalosi ma lototele:**
		+ A’o lei fetalai atu ia Iosua ia faamalosi ma lototele i le taua (Iosua 1:9), na muamua fetalai atu le Atua ia te ia ia faamalosi ma lototele ma ia ana’ana e fai e tusa ma le Tulafono (Iosua 1:7).
		+ O le ata lava lea e tasi i ona aso nei. O loo fetalai mai lava le Atua ia tatou taumafai ia tausi i Ana tulafono (Faaaliga 14:12). O lenei e manaomia le lototetele sili atu i la tatou vaega, ae manatua e i ai faatasi lava ma le Atua e fesoasoani i a’i tatou.
		+ O Lana vaega, na Ia folafola mai ai “Ou te ia te oe i mea uma e te alu i ai” (Iosua 1:9), e fesoasoani e tau le taua o loo feagai ma i tatou. E le o se taua faale-tino, ae “o alii sili, ma faipule, ma alii o le pouliuli o lenei lalolagi, atoa ma agaga leaga i mea oi le lagi” (Efeso 6:12). Ia faia lenei mea, ua Ia saunia faatasi mo i tatou ni a’upega e talafeagai ai ma i tatou (Efeso 6:13-17).
		+ O le ki o le manuia o le talitonu atoatoa lea i le Atua. Ma ia faapea ona faia, e manaomia ona tatou faalatalata ma fesootai atu ia te Ia i aso uma e le aunoa, i le tatalo ma le faatoga (Efeso 6:18). Faitau Lana afioga paia i aso uma e le aunoa.
	* **O le faamanuiaina o le misiona:**
		+ O le manuia mai le vaaiga faale-lagi e le o gatasi ma le manuia mai le vaaiga faale-tagata
		+ A’o le manuia i le lalolagi nei, e mo sina taimi, e mafai ona ‘ausia lea e ala i le solia o tulafono faale-lagi ma tulafono faale-tagata, ae o le manuia moni ma le manuia e faavavau e le mafai (Iosua 1:8).
		+ O le a tatou manuia pe afai tatou te mulimulita’i i mataupu faavae ma le taua o loo faaalia i le Tulafono a le Atua. Faamata e le o galuega ea nei o le faaolataga?
		+ E le o mea uma. O le Faatuatua ma le Tulafono e le tuueseeseina, ae faaatoatoaina e le tasi le isi (Roma 3:31). Pe a tatou talanoa e uiga i le Tulafono, o loo tatou talanoa i le auala e tatau ona tatou ola ai, ae lē o le auala e faaolaina ai i tatou. E faaalia lo tatou sootaga ma le Atua e ala i lo tatou usiusitai i Lona finagalo.